CELEX: 62017CA0601
Language: bg
Date: 2018-09-12 00:00:00
Title: Дело C-601/17: Решение на Съда (осми състав) от 12 септември 2018 г. (преюдициално запитване от Amtsgericht Hamburg — Германия) — Dirk Harms и др./Vueling Airlines SA (Преюдициално запитване — Въздушен транспорт — Регламент (ЕО) № 261/2004 — Член 8, параграф 1 — Възстановяване на цената на билет при отмяна на полет — Комисиона, събирана от лице, което действа като посредник между пътника и въздушния превозвач при закупуването на билета — Включване)

12.11.2018   
            
            
               BG
            
            
               Официален вестник на Европейския съюз
            
            
               C 408/31
            
         
      Решение на Съда (осми състав) от 12 септември 2018 г. (преюдициално запитване от Amtsgericht Hamburg — Германия) — Dirk Harms и др./Vueling Airlines SA
      (Дело C-601/17) (1)
      
      ((Преюдициално запитване - Въздушен транспорт - Регламент (ЕО) № 261/2004 - Член 8, параграф 1 - Възстановяване на цената на билет при отмяна на полет - Комисиона, събирана от лице, което действа като посредник между пътника и въздушния превозвач при закупуването на билета - Включване))
      (2018/C 408/40)
      Език на производството: немски
      
         Запитваща юрисдикция
      
      Amtsgericht Hamburg
      
         Страни в главното производство
      
      
         Ищци: Dirk Harms, Ann-Kathrin Harms, Nick-Julius Harms, Tom-Lukas Harms, Lilly-Karlotta Harms, Emma-Matilda Harms
      
         Ответник: Vueling Airlines SA
      
         Диспозитив
      
      Регламент (ЕО) № 261/2004 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91, и по-специално член 8, параграф 1, буква а), трябва да се тълкува в смисъл, че цената на билета, която следва да се вземе предвид, за да се определи подлежащата на възстановяване сума, дължима от въздушния превозвач на пътник при отмяна на полет, включва разликата между платената от пътника сума и сумата, получена от въздушния превозвач, която разлика съответства на комисиона, събирана от лице, действащо като посредник между посочените две лица, освен ако посочената комисиона е определена без знанието на въздушния превозвач, като това обстоятелство следва да се провери от запитващата юрисдикция.
      
         (1)  ОВ C 22, 22.1.2018 г.